text: [{"text_idx": "#000003", "text": "Cilundu ca Mwami Leza nguni uukonzya kucitanta? Nguni uukonzya kwiima mubusena bwakwe busalala? Nguyooyo uucita zisalala uunyina kampenda mumoyo, uutakombi mituni, nikuba kukonka cakubeja. Ooyo nguuyoolelekwa a Mwami Yahuwah, ooyo nguuyoolulamikwa a Leza mufutuli wakwe. (Langa mu Ntembauzyo 24:3-5.)"}, {"text_idx": "#000009", "text": "Lino mbokuli luunyaunya kapati caantangalala mumusela wesu, kulyoomba cakaba cilengwa citambulika kuti muntu kayanda kweeleba ntenda amalwazi aajanwa mubuvwuule: kumita kotayandide, bulwazi bwa kalileke (AIDS), malwazi mbuli kanswende, dokaloka, azimwi zinjaanji. Abamwi bana-kristu lino bakulwaizya kuti kulyoomba ninzila iigwasyilila bakubusi abapati batakwetene kuti kabazumanana kubaa buumbulu."}, {"text_idx": "#000012", "text": "Malailile ookwa Paulu akali aakuti cilainda kubota kuti muntu wakwata kwiinda \u201ckufwida mucamba kubaa busa\u201d, eeco ncecisendekezyegwa akuteelelwa mazubaano kuti caambilizya kulyoomba:"}, {"text_idx": "#000019", "text": "Kulyoomba akataa baabo bakwetene akwalo nkubaa buunyu kapati. Inga calibonya aanga nkuyanda kulikkomanisya munzila yakufwamba kulilemununa kwiinda kuti akulemunune mukaako, kumwi kolipeekezya kukkomanisya mukaako. Aboobo, zikwati zyabaabo bazyibide kulyoomba zinjila mapenzi, akuleta kuzingwa mizeezo, akucisa bamwi bali mumbali nkaambo cileelene akwaaba mukaako."}, {"text_idx": "#000020", "text": "Koonana mucikwati ncipego cilibotela ncaakatupa Mulengi wesu uutuyanda. Wakatupeda kuti tweelede kucita cintu cibotu eeci mukaziziizi mucikwati. Cakali cintu citondezya luyando lwini akusyoma ngomukwetene limwi akumupa cintu cimukkomanisya. Kuti kacicitwa mulukwaka lwa cikwati cisetekene, koonana inga caba cintu ciswaanganya banabukwetene akubaleta munsimunsi umwi awumwi."}, {"text_idx": "#000022", "text": "Eelyo mwaalumi (naba mukaintu) nalyoomba, busa bwakulyoomba bulaindizya kumumanukizya kufumbwa ciindi nacita boobo. Mubili wakwe ulalibambila kucita cintu eeco nkaambo lino watalika kuzyibila ciyanza eeco. Muntu waatalikila muciyanza ca kulyoomba ziindi zyongaye mumwezi, mukuya kwa ciindi, busa bwakulyoomba bulaindila kumutolwaazya."}, {"text_idx": "#000032", "text": "Maawe! Nde mucaangu! Nguni uutindivune kubukkale oobu bunditola kulufu? Cili bobuya: mebo lwangu njanda kutobela Mulawo wa Leza amoyo omwe, pele amubili wangu njanda kutobela nzila yazinyonyoono. (Langa BaLoma 7:14, 15, 17-25.)"}]